สอบถามหน่อยค่ะ คลอดน้องมา4เดือนแล้วอยู่ๆมีมูกใสออกมา นํ้าคาวปลาหมดแล้วตั้งแต่คลอดน้องได้1เดือน ปจด.มาหลังนํ้าคาวปลาหาย ได้1เดือนเต็ม ปัจจุบัน ปจด.ไม่มา2เดือนแล้วค่ะ มีอะไรกับแฟนทุกวัน มีโอกาสท้องไหมค่ะ (ฝังเข็มยาคุม3ปีค่ะ)
สวัสดีค่ะ หากได้ฝังยาคุมกำเนิดตั้งแต่หลังคลอด หรือฝังมาเกิน 7 วันแล้วก่อนที่จะมีเพศสัมพันธ์ ยาฝังก็จะช่วยป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% คือประมาณ 0.05% เท่านั้นค่ะส่วนการที่ประจำเดือนไม่มา ก็น่าจะเกิดจากผลของยาฝังคุมกำเนิดได้ เพราะยาฝังคุมกำเนิดจะไปทำให้เยื่อบุโพรงมดลูกบางลง จึงไม่มีประจำเดือนออกมา ทั้งนี้ ไม่น่าเกิดจากการตั้งครรภ์ แต่หากกังวล ก็อาจลองตรวจหาการตั้งครรภ์ดูค่ะสำหรับมูกใสๆ ที่ออกมา ก็คือตกขาวที่ปกติดีค่ะ ซึ่งการมีตกขาว ก็เป็นผลจากฮอร์โมนของยาฝังได้เช่นกันค่ะ